CELEX: 32020R0956
Language: lt
Date: 2020-06-26 00:00:00
Title: Komisijos įgyvendinimo reglamentas (ES) 2020/956 2020 m. birželio 26 d. dėl tam tikrų prekių klasifikavimo Kombinuotojoje nomenklatūroje

3.7.2020   
               
               
                  LT
               
               
                  Europos Sąjungos oficialusis leidinys
               
               
                  L 211/1
               
            
         KOMISIJOS ĮGYVENDINIMO REGLAMENTAS (ES) 2020/956
         2020 m. birželio 26 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:
         
                     (1)
                  
                  
                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
                  
               
                     (2)
                  
                  
                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
                  
               
                     (3)
                  
                  
                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
                  
               
                     (4)
                  
                  
                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
         
         
            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. birželio 26 d.
            
               
                  Komisijos vardu
               
               
                  Pirmininko pavedimu
               
               Philip KERMODE
               
                  Laikinai einantis Mokesčių ir muitų sąjungos generalinio direktorato
               
               
                  generalinio direktoriaus pareigas
               
            
         
         
            (1)  OL L 269, 2013 10 10, p. 1.
         
            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
      
         
            PRIEDAS
            
                        Prekių aprašymas
                     
                     
                        Klasifikavimas
                        (KN kodas)
                     
                     
                        Motyvai
                     
                  
                        (1)
                     
                     
                        (2)
                     
                     
                        (3)
                     
                  
                        Maždaug 370 × 194 × 42 mm dydžio stačiakampio gretasienio formos gaminys iš aliuminio lydinio. Jame yra aušinimo plokštelės ir dvi jungtys viename šone – aušinimo skysčiui įtekėti ir ištekėti.
                        Gaminys skirtas įtaisyti 8701–8705 pozicijoms priskiriamų autotransporto priemonių su stūmokliniais vidaus degimo varikliais variklio aušinimo sistemoje (vadinamajame mažajame aušinimo kontūre) po prietaisų skydu.
                        Gaminys aušinimo skysčio sugertą šilumą (išskiriamą transporto priemonės variklio) perduoda orui. Sušildytas oras papildomais įtaisais, kurie su gaminiu nepateikiami, perduodamas į transporto priemonės kabiną.
                        Gaminys taip pat užtikrina galimybę varikliui pasiekti optimalią veikimo temperatūrą sušildymo etapu.
                     
                     
                        8708 91 35 
                     
                     
                        Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVII skyriaus 2 pastabos e punktu, XVII skyriaus 3 pastaba ir KN kodus 8708, 8708 91  ir 8708 91 35  atitinkančiais prekių aprašymais.
                        Gaminys nelaikytinas šilumokaičiu ir nepriskirtinas 8419 50  subpozicijai, nes, remiantis objektyviomis gaminio charakteristikomis, perduodamas aušinimo skysčio sugertą šilumą orui, gaminys atlieka XVII skyriaus gaminiams skirto radiatoriaus funkciją (žr. XVI skyriaus 1 pastabos l punktą, XVII skyriaus 2 pastabos e punktą ir 84 skirsnio 1 pastabos g punktą).
                        Gaminys nelaikytinas kita kėbulo dalimi ar kitu jo reikmenimi ir nepriskirtinas 8708 29  subpozicijai (kaip neelektrinis šildymo ir šerkšno šalinimo įtaisas, naudojantis transporto priemonės variklio generuojamą šilumą, nurodytas Suderintos sistemos paaiškinimų 8708 pozicijos paaiškinimų B dalyje), nes jis nenaudoja šilumos šildymui ar šerkšno šalinimui tiesiogiai, o tik perduoda aušinimo skysčio sugertą šilumą orui.
                        Todėl gaminys laikytinas 8701–8705 pozicijoms priskiriamų autotransporto priemonių radiatoriumi ir jam priskirtinas KN kodas 8708 91 35 .